আন্তর্জাতিক অঘটন
একটি আন্তর্জাতিক অঘটন বা কূটনৈতিক অঘটন বলতে আপাতদৃষ্টিতে আপেক্ষিকভাবে ক্ষুদ্র বা সীমিত কোনও কাজ, ঘটনা বা সংঘাতকে বোঝায় যেটি পরবর্তীতে দুই বা ততোধিক জাতিরাষ্ট্রের মধ্যে ব্যাপক বৃহৎ আকারের বিরোধের কারণ হতে পারে। নাগরিক, সরকারি কর্মকর্তা, সামরিক বাহিনীর অপ্রত্যাধিক কোনও কাজ, কিন্তু গুপ্তচরদের ইচ্ছাকৃত কিন্তু ক্ষুদ্র মাপের উস্কানিমূলক কাজ কিংবা সন্ত্রাসীদের কাজের কারণে আন্তর্জাতিক অঘটনগুলি ঘটতে পারে। সাধারণত জাতিরাষ্ট্রগুলির মধ্যে আপেক্ষিক শান্তিপূর্ণ সময়ে এই ধরনের অঘটনগুলি ঘটে থাকে। আপাতদৃষ্টিতে এগুলি অপ্রত্যাশিত ঘটনা। তবে ঐতিহাসিক দৃষ্টিতে প্রাক্তন আন্তর্জাতিক অঘটনগুলি প্রায়শই একাধিক জাতিরাষ্ট্রের মধ্যে তলে তলে ফুঁসতে থাকা সংঘাতের জ্বলন্ত বহিঃপ্রকাশ (ফ্ল্যাশপয়েন্ট) হিসেবে প্রতিভাত হয়। ধারাবাহিক কিছু বিচ্ছিন্ন লড়াইয়ের তীব্রতা বৃদ্ধি পেতে পেতে জাতিরাষ্ট্রসমূহের মধ্যে কোনও সংঘাত সৃষ্টি হলে সেটিকে সাধারণত আন্তর্জাতিক অঘটন বলা হয় না।